prajā́patirvā́ idamágra āsīdéka eva sò 'kāmayatā́nnaṃ sr̥jeya prájāyeyéti sá prāṇébhya evā́dhi paśūnníramimīta mánasaḥ púruṣa cákṣuṣó 'śvam prāṇādgāṃ śrótrādáviṃ vācò 'jaṃ tadyádenānprāṇebhyó 'dhi nirámimīta tásmādāhuḥ prāṇā́ḥ paśáva íti máno vai prāṇā́nām prathamaṃ tadyatmánasaḥ púruṣaṃ nirámimīta tásmādāhuḥ púruṣaḥ prathamáḥ paśūnā́ṃ vīryávattama íti máno vai sárve ghrāṇā mánasi hi sárve prāṇāḥ prátiṣṭhitāstadyanmánasaḥ púruṣaṃ nirámimīta tásmādāhuḥ púruṣaḥ sárve paśáva íti púruṣasya hyèvaìte sárve bhávanti